དམྱལ་ཁམས་བཅོ་བརྒྱད།

དམྱལ་ཁམས་བཅོ་བརྒྱད།    
དམྱལ་བ་ཚ་དམྱལ་བརྒྱད་དང་གྲང་དམྱལ་བརྒྱད།  ཉི་ཚེ་བ་དང་ཉེ་འཁོར་བ་བསྡོམས་པས་བཅོ་བརྒྱད་དོ།  ཚ་དམྱལ་བརྒྱད་ནི།  ༡ ཡང་སོས།  ༢ ཐིག་ནག   ༣ བསྡུས་འཇོམས།  ༤ ངུ་འབོད།   ༥ ངུ་འབོད་ཆེན་པོ།  ༦ཚ་བ།   ༧  རབ་ཚ།  ༨ མནར་མེད་བཅས་བརྒྱད་དང་།   གྲང་དམྱལ་བརྒྱད་ནི།  ༩  ཆུ་བུར་ཅན།  ༡༠ ཆུ་བུར་རྡོལ་བ།  ༡༡ སོ་ཐམ་ཐམ་པ།  ༡༢ ཀྱེ་ཧུད་ཟེར་བ།  ༡༣ ཨ་ཆུ་ཟེར་བ།  ༡༤ ཨུཏྤལ་ལྟར་གས་པ།  ༡༥ པད་མ་ལྟར་གས་པ།   ༡༦ པད་མ་ཆེན་པོ་ལྟར་གས་པ་བཅས་བརྒྱད་ཡོད།   ༡༧  ཉི་ཚེ་བ་ནི།  མི་ཡུལ་གྱི་ས་མཐའ་དང་མི་མེད་ལུང་སྟོང་ན་ཡོད་ཟེར།   ༡༨ ཉེ་འཁོར་བ་ནི།  དམྱལ་བ་ཚ་དམྱལ་བརྒྱད་ཀྱི་ཕྱོགས་བཞིར་བསྐོར་ནས་ཡོད་པའི་དམྱལ་བ་བཞི་སྟེ་མེ་མ་མུར་གྱིས་འོབས།  རོ་མྱགས་ཀྱི་འདམ།  སྤུ་གྲི་ཅན་གྱི་ཚལ།   འགྱུར་བྱེད་ཀྱི་ཆུ་བོ་རབ་མེད་དང་བཅས་ཡོད་ཟེར། །